Diari Oficial de la Generalitat Valenciana


Sumari del DOGV 3707, del 13-03-2000 (2000/1955)

ACORD de 7 de març de 2000, del Govern Valencià, pel qual s’autoritza determinada generació de crèdits en el programa 134.10 Cooperació Internacional al Desenvolupament, així com la inclusió de determinades línies d’actuació que financen projectes d’ajuda al desenvolupament de països del tercer món per un import de 0.044.794.831 de pessetes. Exp. 05.003/2000/023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/1955


Organisme emissor
:   Conselleria d'Economia i Hisenda

Tipus de document
:   Acord

ACORD de 7 de març de 2000, del Govern Valencià, pel qual s'autoritza determinada generació de crèdits en el programa 134.10 Cooperació Internacional al Desenvolupament, així com la inclusió de determinades línies d'actuació que financen projectes d'ajuda al desenvolupament de països del tercer món per un import de 4.299.620.775 de pessetes. Exp. 05.003/2000/023. [2000/X1955]
  
La Llei de Pressupostos de la Generalitat Valenciana per al present exercici, en la disposició addicional segona, inclou l'autorització per a concertar operacions de crèdit, a través de l'Institut Valencià de Finances, amb un import màxim de 2.500 milions de pessetes, a fi d'atendre projectes finalistes d'ajuda al desenvolupament en països del tercer món, actuacions que es gestionen a través del programa 134.10 Cooperació Internacional al Desenvolupament.
  
En virtut del Decreto 201/1997, d'1 de juliol, del Govern Valencià, regulador de les bases per a la cooperació internacional al desenvolupament i el règim específic de transferència de fons destinats a la cooperació amb països en vies de desenvolupament, que permet concretar les actuacions a iniciar, la Presidència de la Generalitat Valenciana ha proposat genera crèdit en els capítols IV i VII del programa esmentat i habilitar determinades línies de subvenció per un import total de 2.500 milions de pessetes.
  
En conseqüència, i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000 i l'autorització que conté la disposició addicional segona d'aquesta mateixa llei, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza l'increment de crèdit en el capítol IX Passius financers, del pressupost d'ingressos, aplicació 901.00 Obligacions i bons a mitjà i a llarg termini, per import de 0.400.029.478 de pessetes.
  
Segon
  
S'autoritza l'increment de crèdit en el programa 134.10 Cooperació Internacional al Desenvolupament, per a atendre projectes finalistes d'ajuda al desenvolupament en països del tercer món, per un import total de 4.380.903.295 de pessetes, distribuït en les aplicacions i els imports següents:
  
Aplicació Import
  
95.28.747.58.1 998.331.118
  
96.66.344.43.6 7.055.380.517
  
Total: 4.719.855.045
  
Tercer
  
S'autoritza la inclusió en els annexos de transferències corrents i de capital, del programa 134.10 Cooperació Internacional al Desenvolupament, de les línies que figuren en l'annex del present acord, en el qual es detallen els imports i les dades descriptives.
  
Quart
  
Atés que l'autorització que preveu la disposició addicional segona de la Llei 10/1999, de Pressupostos de la Generalitat Valenciana per al 2000, suposa afectar l'increment del capítol IX d'ingressos, autoritzat en el punt 1r, al finançament de projectes finalistes d'ajuda al desenvolupament en països del tercer món, prèviament al tancament de l'exercici es revisarà el volum de deute que s'ha de destinar a aquesta finalitat, en funció de l'execució real de les línies de subvenció que a l'efecte es consignen en el pressupost.
  
València, 7 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Annex
  
Annex de transferències corrents
  
Denominació: accions institucionals de cooperació internacional al desenvolupament.
  
Import: 552.976.223 de pessetes.
  
Beneficiaris: entitats i institucions sense ànim de lucre i administracions públiques valencianes o europees i de països en vies de desenvolupament.
  
Normativa reguladora: conveni.
  
Descripció i finalitats: atenció a iniciatives en temes relacionats amb la cooperació internacional al desenvolupament i realització d'actuacions en tercers països de forma directa. Convenis amb altres administracions públiques per a la realització de projectes en matèria de cooperació internacional al desenvolupament. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament.
  
Codi comptable: 2611.
  
Tipus: genèrica.
  
Fons propis: 509.607.473 de pessetes.
  
Denominació: accions institucionals de cooperació al desenvolupament. Programa de cooperants valencians.
  
Import: 6.875.000 pessetes.
  
Beneficiaris: persones físiques, joves valencians d'un màxim de 30 anys que concórreguen a la convocatòria a fi de col·laborar en projectes de cooperació en països en vies de desenvolupament. Aquests projectes han d'estar sent executats amb el finançament o cofinançament de la Generalitat Valenciana.
  
Normativa reguladora: ordre de convocatòria.
  
Descripció i finalitats: col·laborar en la formació i sensibilització dels joves valencians a fi de possibilitar una experiència pròpia en la cooperació al desenvolupament, així com en la formació en tècniques d'identificació, participació i seguiment de projectes.
  
Tipus: genèrica.
  
Codi comptable: 2612.
  
Fons propis : 6.875.000 pessetes.
  
Annex de transferències de capital
  
Denominació: subvenció a ONGD per a la realització de projectes de cooperació internacional al desenvolupament en països en vies de desenvolupament.
  
Import: 1.609.219.280 de pessetes.
  
Beneficiaris: fundacions i associacions que tinguen entre les seues finalitats la cooperació internacional al desenvolupament.
  
Normativa reguladora: ordre de convocatòria.
  
Descripció i finalitats: cofinançament de projectes de cooperació al desenvolupament d'execució anual o plurianual en països en vies de desenvolupament.
  
Codi comptable: 2324.
  
Tipus: genèrica.
  
Fons propis: 9.192.834.360 de pessetes.
  
Denominació: finançament o cofinançament de projectes específics i ajudes singulars.
  
Import: 328.583.579 pessetes.
  
Beneficiaris: fundacions, associacions i institucions públiques o privades sense ànim de lucre, així com administracions locals valencianes.
  
Normativa reguladora: ordre de convocatòria.
  
Descripció i finalitats: cofinançament de projectes específics i accions singulars de cooperació en països en vies de desenvolupament que responguen a alguna de les modalitats següents:
  
a) Accions de cooperació dirigides al desenvolupament econòmic de les societats o col·lectius menys afavorits.
  
b) Intercanvi institucional científic, tècnic i professional amb països en vies de desenvolupament.
  
c) Suport a institucions o entitats espanyoles en les seues activitats d'ajuda d'assistència als països que realitzen projectes de cooperació i ajuda que finance la Generalitat Valenciana.
  
d) Promoció d'activitats culturals i d'investigació en relació amb els països on es realitze cooperació per part de la Generalitat Valenciana.
  
Codi comptable: 2325.
  
Tipus: genèrica.
  
Fons propis: 595.316.149 pessetes.
  
Denominació: accions institucionals de cooperació internacional al desenvolupament.
  
Import: 571.649.516 de pessetes.
  
Beneficiaris: entitats i institucions sense ànim de lucre i administracions públiques valencianes, europees i de països del tercer món.
  
Normativa reguladora: conveni
  
Descripció i finalitats: atenció a iniciatives en temes relacionats amb la cooperació internacional al desenvolupament. Realització d'actuacions directament en tercers països. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament. Convenis amb altres administracions públiques per a la realització de projectes en matèria de cooperació.
  
Codi comptable: 2326.
  
Tipus: genèrica.